Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8811

b) a passzív választójogot azokra a passzív választójoggal rendelkező közösségi választópolgárokra korlátozhatja, akik már egy minimális ideje a tagjelölt államban laknak; ez az időtartam nem lehet több, mint tíz év. Ezek a rendelkezések nem érintik azokat a megfelelő intézkedéseket, amelyeket a tagjelölt állam a jelöltlisták összetétele tekintetében hozhat, és amelyek különösen a nem állampolgár uniós polgárok integrációját hivatottak elősegíteni. Az ottlakás időtartamára vonatkozóan megállapított fenti feltételek azonban nem alkalmazhatók azokra az aktív, illetve passzív választójoggal rendelkező közösségi választópolgárokra, akik vagy mert a honosságuk szerinti tagállamon kívül laknak, vagy ezen ottlakás időtartama miatt a honosságuk szerinti tagállamban nem rendelkeznek aktív vagy passzív választójoggal.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes